Martin Linnes (alizaliwa 20 Septemba 1991) ni mchezaji wa soka wa Norway ambaye anacheza kama beki wa kulia katika klabu ya Uturuki ya Galatasaray. Ni mchezaji hodari, pia alishawahi kucheza kama beki wa kushoto, kiungo wa kati, kiungo wa kulia. Linnes alianza kazi yake huko Sander, kisha akajiunga na Kongsvinger. Mnamo mwaka wa 2010, alifcheza kwa mara ya kwanza katika klabu hiyo. Linnes alijiunga na klabu ya Molde mnamo mwaka 2012, baada ya mkataba wake na klabu ya Kongsvinger kumalizika katika msimu wa 2011-12. Mnamo 9 Aprili 2012, alicheza mchezo wake wa kwanza dhidi ya klabu ya Brann, ambayo Molde walishinda 2-1, na mnamo 4 Agosti 2012, alifunga goli lake la kwanza dhidi ya klabu ya Sogndal, katika mechi ambayo Molde alishinda 2-1. Tarehe 17 Septemba 2015, Linnes alifunga goli la tatu dhidi ya Fenerbahçe katika hatua ya makundi msimu wa 2015-16 katika mashindano ya UEFA Europa League. Baada ya miaka 4 akiwa na klabu ya Molde, Linnes alikubaliana na Galatasaray ,na alicheza michezo 152, akifunga magoli 14 na kutoa pasi za mwisho zilizosaidia magoli 26 akiwa na klabu ya Molde.